中国航空协会大楼

中国航空协会大楼，貤叫长海医院飞机楼，原先是中国航空协会个大楼，乃朝勒垃上海市长海路174号上海长海医院里向，1935年造个。目前伊是第二军医大学个校史陈列馆。

 历史 
一·二八淞沪战争结束以后，经上海市政府批准，拿原先畀上海市立博物馆用个土地里向划出10亩土地，造中国航空协会大楼。

飞机楼整体是中西合壁式样、白色飞机造型，是著名建筑大师董大酉个作品。整栋建筑赛过一架飞机，从天丄看是工字型，主体建筑是两层楼小楼。西面个主楼原先是航空陈列馆、航空图书馆，楼体较高；东面个主楼外加同西主楼连起来个舱体部分是原中国航空协会办公室，东主楼正门丄挂有中国航空协会个门匾。西主楼圆形塔楼顶仿中式台有三层雉揲，样子赛过飞机驾驶舱，檐口有8隻螭首探出。长海医院飞机楼（原中国航空协会）  历史建筑保护网

西面大门是传统带铆钉木门，有龙纹浮雕；东面大门丄有石质中式门档。1935年10月12号，航空协会楼奠基，主席王晓籁主持奠基仪式，上海市长搭各界代表出席。1936年5月5号正式交付使用。

1991年，泰国南洋金龙企业有限公司董事长郑钟良到长海医院就医，发现飞机楼，花仔2500万人民币进行修缮。修复以后个飞机楼有得中国海协会会长汪道涵题写个“飞机楼”匾额。目前该楼是上海市第四批近代优秀历史建筑。2014年，伊入选上海市文物保护单位。

 参见 
 大上海计划：上海市立博物馆
 长海医院

 参考文献 

Category:杨浦区建筑物
Category:大上海计划